**RASPUNS:**

**Raspundem solicitarii dvs., inregistrata la Serviciul pentru Relatia cu Mass-Media cu nr. 230/19.09.2017, informandu-va urmatoarele:**

1. *Legat de parteneriatul public-privat PMB-Netcity Telecom, care este poziția actuală a instituției dumneavoastra, in ceea ce priveste rentabilitatea acestuia pentru structura pe care o reprezentati, dupa aproape 10 ani de existenta?*

*2. Care este stadiul implementarii acestui proiect, la nivel de Capitala? S-a realizat el conform graficului din contractul initial sau este intarziat? Au fost finalizate piloanele 2-3 din contractul de concesiune?*

În luna decembrie 2012, a fost finalizata etapa 1 a proiectului prin atingerea obiectivelor de construcție ale etapei în termenul stabilit. Conform contractului de concesiune, dupa finalizarea primei etape, trebuie realizat un studiu de fezabilitate pentru etapa a doua a proiectului - densificarea zonei centrale si dezvoltarea retelei in zonele periferice ale Bucurestiului. Studiul de fezabilitate a fost inceput în 2012, însă finalizarea acestuia este întârziată datorită intervențiilor ANCOM (Autoritatea Nationala pentru Administrare ci Reglementare in Comunicatii ) și CC (Consiliul Concurentei) asupra proiectului.

Având în vedere:

- existenţa în anumite zone ale municipiului Bucureşti a numeroase rețele aeriene amplasate ilegal şi necorespunzător pe stâlpi, în pomi sau sprijinite direct pe rețeaua cablurilor de troleibuz care generează riscuri semnificative asupra circulației auto și de transport în comun,

- existenţa cablurilor căzute pe trotuare sau ancorate la o înălțime necorespunzătoare care cresc riscul de accidente pentru traficul pietonal,

- existenţa unor stâlpi vechi şi aflaţi într-o stare avansată de uzură din cauza vechimii, unii chiar din lemn, şi care sunt supuşi unor sarcini suplimentare ca urmare a multitudinii de cabluri de telecomunicaţii amplasate pe aceştia, sarcini pentru care nu au fost dimensionaţi şi care pun în pericol siguranţa pietonilor şi autovehiculelor şi care nu pot fi dezafectaţi ca urmare a faptului că susţin cablurile, aceasta fiind singura variantă de amplasare aeriană până la realizarea unei canalizaţii subterane de telecomunicaţii,

Pentru evitarea producerii unor evenimente nedorite cu consecințe materiale şi umane greu de cuantificat asupra participanţilor la trafic pe anumite artere, Doamna Primar General Gabriela FIREA a iniţiat executarea unor lucrări în completarea Etapei I a proiectului în anumite zone în care au fost constatate deficienţele semnalate mai sus.

*3. Din anul 2008 si pana in prezent, partenerul Netcity Telecom v-a solicitat vreodata aprobarea vreunei mariri de pret catre clientii retelei? Daca da, cand si prin ce document?*

Netcity Telecom nu a solicitat niciodata modificarea conditiilor comerciale privitoare la tarifele ce au fost prevăzute prin Contractul de Concesiune și nu a fost semnat un Act Aditional la Contract în acest sens.

Din informaţiile pe care Primăria Municipiului Bucureşti le deţine, produsele comerciale si schemele tarifare practicate de cătreNetcity Telecom respectă prevederile Contractului de Concesiune.

*4. In acelasi interval de timp, partenerul Netcity Telecom a cerut vreodata PMB diversificarea obiectului sau initial de activitate, in vederea prestarii unor servicii variate catre terti?*

Netcity Telecom nu a solicitat niciodata modificarea tipurilor de servicii ce au fost prevăzute prin Contractul de Concesiune și nu a fost semnat un Act Aditional la Contract în acest sens. Tipurile de servicii prestate de către Netcity Telecom sunt cele prevăzute în Contractul de Concesiune, adica “Servicii Minimale” (de tipul „TubeCity” - închiriere de conducta de canalizaţie suport pentru reţele de telecomunicaţii, precum și FiberCity - închiriere de perechi de fibră optică neechipată), precum și “Alte Servicii” pe care Concesionarul  le poate presta către clienții săi (incluzând nelimitativ servicii precum cele de instalare, punere în funcțiune sau mentenanță).

*5. Care este suma – defalcata pe fiecare an in parte – pe care PMB a incasat-o ca si redeventa de la partenerul privat, in intervalul 2010-2017?*

Valoarea redevenței defalcate pe intervalul 2010-2017 se regăsește în tabelul următor:

|  |  |
| --- | --- |
| AN | Redeventa  PMB - Lei |
| 2010 | 189,939 |
| 2011 | 1,059,324 |
| 2012 | 2,845,229 |
| 2013 | 3,841,455 |
| 2014 | 4,346,247 |
| 2015 | 4,524,242 |
| 2016 | 4,725,677 |
|  |  |
| 2017 | Urmează a fi calculată după finalizarea situațiilor financiare auditate aferente anului 2017 şi virate până la data de 1 octombrie 2018 conform prevederilor contractuale |

*6. In contractul initial nu se vorbeste de niciun serviciu dezvoltat ulterior. Totusi, in prezent gasim in contractele cu tertii notiuni de tipul “acces planificat” sau “acces de urgenta”, “bransament”, “racord”, “serviciu de supraveghere”. Sunt aceste servicii taxate deNetcity ca urmare a unui acord primit si de la partenerul PMB? Daca da, cand s-a dat acest acord si ce sume incaseaza suplimentar PMB pentru acestea?*

În contractele încheiate între SC Netcity Telecom SRL şi terţi Primăria Municipiului Bucureşti nu este parte şi, aşa cum este prevăzut şi în contract, partenerul asigură finanţarea, proiectarea, execuţia, administrarea, up-gradarea şi dezvoltarea proiectului.

Cum am explicat in detaliu la punctul 4, toate aceste tipuri de servicii sunt deja prevazute in Contractul de Concesiune, fie ca Servicii Minimale (TubeCity – produsele cu denumirea comerciala Racord, respectiv FiberCity - produsele cu denumirea comerciala Branșament), fie ca Alte Servicii (servicii de acces supravegheat la infrastructura Netcity).

În ceea ce priveste încasarea de redevențe de către Municipiul București, conform Contractului de Concesiune, Netcity Telecom și-a respectat obligația de a achita 12% din veniturile încasate din închirierea de tubulatură pentru fibră optică „TubeCITY” şi închirierea de dark fiber „FiberCITY” (incluzând deci și veniturile obținute din produsele cu denumirea comercială de Branșament și Racord). După cum reiese din auditarea companiei efectuată de către terţe firme specializare, ponderea veniturilor nesupuse la plata redevenței conform Contractului de Concesiune (venituri obținute de către Netcity prin furnizarea de “Alte Servicii” precum, dar nelimitându-se la cele de acces supravegheat la infrastructură) este una nesemnificativă. Conform ultimelor situații financiare auditate ale companiei, la nivelul anului 2016 au fost plătite redevențe pentru peste 94% din veniturile obținute de către compania Netcity Telecom.

*7. In Mai 2013, ANCOM a emis un aviz temporar privitor la proiectul Netcity. Avizul respectiv a fost atacat in instanta, atat de catre PMB, cat si de catre Netcity. De la finalizarea acelor procese, a mai facut PMB vreun demers in sensul intrarii in legalitate a acestui proiect, pe tiparele legii 154/2012? Respectivul act normativ prevede expres obtinerea unui aviz de functionare pentru astfel de proiecte…*

Avizul emis de ANCOM nu are caracterul unui act temporar ci aşa cum menţionează însuşi ANCOM în întâmpinarea transmisă instanţei de contencios administrativ este o simplă opinie care nu poate fi considerată ca act administrativ şi ca atare nu produce efecte juridice şi nu modifică realitatea juridică existentă.

Conform tuturor deciziilor instanțelor din acest moment, atat in litigiile cu ANCOM precum si in cele subsecvente intentate de operatorii de telecomunicatii, proiectul Netcity se afla in deplina legalitate, în temeiul Contractului de concesiune nr. 4390/02.06.2008, încheiat în conformitate cu legislația aplicabilă contractelor de concesiune.

Din păcate însă, Primăria Municipiului București şi din câte cunoaştem şi Netcity Telecom se văd nevoite să continue noi litigii pe care o parte a operatorilor de telecomunicații le-au intentat cu ignorarea cadrului legal aplicabil și a deciziilor deja pronunțate în instanță. Aceste acțiuni se înscriu în strategia unor operatori de telecomunicații de a-și păstra rețelele amplasate aerian, haotic, evitând plata utilizării domeniului public și al stâlpilor, scop în care utilizează toate metodele pentru a „ataca” proiectul Netcity în vederea blocării și, în ultimă instanță, a desființării lui.

*8. Facand abstractie de interpretarea juridica a avizului de care vorbim (consultativ sau cu caracter de lege) va rog sa ne comunicati punctul de vedere al PMB cu privire la cele 15 puncte ale capitolului V. Considerati ca fiind intemeiate aspectele semnalate acolo?*

Primăria Municipiului București şi Netcity Telecom au atacat în instanță și conținutul Avizului, pe fond, nerecunoscând legalitatea și corectitudinea acestuia. Conform deciziei definitive a instanței, ilegalitatea și inexactitatea prevederilor acestui Aviz nu poate fi constatată printr-o hotărâre judecătorească, datorită caracterului juridic al Avizului de opinie ce nu produce efecte juridice prin el însuși. Cu toate acestea, toate solicitările operatorilor de telecomunicații de anulare sau modificare a Contractului de Concesiune în baza acestui Aviz au fost respinse până în acest moment în instanță.

*9. Considerați ca apariția Legii 159/2016 presupunea solicitarea expresa de catre PMB a unui nou aviz de tipul celui de care vorbeam mai sus, catre ANCOM? Daca da, a fost facuta aceasta cerere?*

Legea 159/2016 nu contine nicio prevedere referitoare la vreun nou Aviz de natura celui ce a fost emis de către ANCOM în 2013.

*9 (bis...). Considerati ca o crestere a preturilor de acces in reteaua Netcity pentru operatori ar putea sa fie dublata de cresterea preturilor serviciilor livrate pentru populatie? Care sunt demersurile facute pana acum de PMB, in sensul protejarii locuitorilor Capitalei in fata unei asemenea perspective?*

Proiectul Netcity a avut în vedere încă de la începuturi democratizarea accesului la servicii de telecomunicații , dând posibilitatea cetățenilor municipiului Bucuresti de a alege liber furnizorul de servicii de internet, telefonie sau TV fără a mai fi obligați să aleagă furnizorul "împământenit" al cartierului, deoarece orice operator poate ajunge cu rețeaua sa la clădirea branșată la Netcity. Au fost împiedicate astfel înțelegerile din trecut prin care operatorii își "împărțeau" geografic cartierele pentru care dezvoltau infrastructură, monpolizând accesul la servicii și ținând astfel abonații captivi. Această situație de “împărțire” a Municipiului București între operatori înainte de apariția proiectului Netcity este una de notorietate, fiind de altfel constatată și prin decizia Consiliului Concurenței nr. 237 din 12.12.2006. Putem însă confirma că în zonele acoperite de Netcity nu mai există străzi în care să înregistrăm prezența unui singur operator. Astfel efectul pro-concurențial al proiectului Netcity este unul cert, în avantajul cetățenilor ce beneficiaza de servicii de calitate tot mai crescută la prețuri corecte, dar și în avantajul acelor operatori de telecomunicații care înțeleg să concureze onest, într-o piață ce oferă condiții egale tuturor.

Pentru a evidenția situația reală în ceea ce privește consumatorul final, cu titlu de exemplu, în 2008 una din marile companii de telecomunicații prin cablu percepea în București un tarif de 100 de lei pentru un abonament ce includea televiziune digitală 101 de canale (pachet mediu), internet la viteza de 10mbps (pachet mediu) și telefonie fixă nelimitată, în timp ce in acest moment cel mai scump abonament cu același tip de servicii al aceleiași companii, ce include cea mai performantă televiziune digitală (175 canale, 30 canale HD, internet TV pe dispozitive mobile), internet la cea mai mare viteză de 500mbps si telefonie fixă nelimitată, este tarifat cu doar 79 lei.

Suplimentar efectului pe care proiectul Netcity l-a avut asupra creșterii concurenței, existența Netcity diferențiază municipiul București inclusiv la nivel european, generând noi premise de prosperitate pentru cetățenii și companiile orașului. Relevant în acest sens este recentul document de candidatură al Guvernului României pentru relocarea Agenției Europene a Medicamentului din Londra în București, (disponibil pe site-ul Consiliului Uniunii Europene, la adresa <http://www.consilium.europa.eu/en/workarea/downloadAsset.aspx?id=47244663471>):

*“One of the strong points of Bucharest’s communications infrastructure is the wide spread of optic fibre networks, leading to superior internet access and data transmission rates, the foundation of the future Gigabit society. Bucharest’s NetCity project, the underground infrastructure for optic fibre, is an innovative project and one of the large investments made in the city’s communications infrastructure, in line with the European socio-economic development policy for local communities.”*

*“NetCity is the Bucharest City Hall project to help digitize the capital city of Romania. It provides for the transfer of underground cables within the project area.”*

*“From the perspective of the costs related to provision of communication services, due to the increased competitiveness of the Romanian market, the tariffs of communication services are among the lowest in Europe, ensuring a high quality/price ratio. Thus, on the retail level, usual tariffs for mobile voice and data services are between 2 EUR/month and 9 EUR/month, while usual tariffs for fixed internet do not exceed 11 EUR/month for services with speeds up to 1000 Mbps through optic fibre.”*

*“IT&C of the building: Excellent telecommunications network with high capacity digital network provided using two secured underground connections via Metropolitan Network (Netcity). The network can support any speed transfer. “*

Serviciul pentru Relatia cu Mass-Media

presa@pmb.ro

int 5102